Gyeongju Toring | Boer in Ballingskap
‘n Hele rukkie terug het ek Gyeongju Culture Expo Park besoek. Dit is naby Bomun-meer en gedenk nie net Koreaanse kultuur nie, maar stel ook Koreane bloot aan ander wereldkulture. Daar is onder andere optredes deur Russiese ysskaatsers, asook volksmusiekgroepe uit ander Asiese lande wat periodiek optree. Aanvanklik wou ek skryf oor die wonderlike Brasiliaanse braaivleis wat ek ge-eet het, asook ander aspekte van die Expo, maar ek wil egter fokus op die indrukwekkende Gyeonju Toring. Wel…dis eintlik meer ‘n gebou, maar hulle noem dit “toring”.
Die gebou is maar net so onder die 100m hoog, maar dis nie waar die aantrekkingskrag van die gebou le nie. Dis die groot pagoda-vormige gat in die middel van die gebou, wat dit regtig uniek en modern-esteties maak. Ek weet nie of mens dit altyd as “mooi” sal beskryf nie, maar indrukwekkend is dit beslis! Die ander aspek wat die gebou die moeite werd maak, is die pragtige uitsig op Gyeongju en omliggende gebiede vanaf die boonste vloer. Van bo-af kan die Bomun-area baie mooi gesien word, asook die geelryp rysvelde, Shilla Millenium Park* en die pragtige tuine van die Expo Park . Maar wat my die meeste bybly is die gesig van die Dame van Silla, wat so pragtig geplavei is op die grond onder die gebou. Hierdie is die simbool van die Silla -geskiedenis. Tydens opgrawings is ‘n eeu-oue dakteel van ‘n Silla-woning gevind. Die teel het ‘n glimlaggende vrouegesig uitgebeeld, maar was plek-plek reeds gebreek.
(Die uwe het natuurlik met twee gelukbringers ook geflankeer, maar dit het nou nie veel met die res van die storie te doen nie!)
← Ek swig onder die groepsdruk
My naweek-dieet →
Willem permalink	Desember 4, 2007 2:22 vm	Lyk my Brasiliaanse restaurante is ons voorland in die Ooste. Hier het pas een, Wildfire, in Delhi oopgemaak en ek dink die Suid-Afrikaners is die mees gereelde gaste!
Antwoord	Jasper permalink	Desember 4, 2007 2:48 vm	Toe ek klein was het ek “Marble aAch” so voorgestel…. Maar jy gaan meer oor “Silla” moet uitbrei….
Antwoord	Jasper permalink	Desember 4, 2007 3:03 vm	“Marble Arch” meen ek.
Antwoord	SHARKS permalink	Desember 4, 2007 2:31 nm	Wat ‘n pragtige gebou, maar vir my sal jy nie daar met ‘n bom kry nie, mooi om na te kyk!!
Antwoord	mykopop permalink	Desember 4, 2007 6:11 nm	‘n Pragtige toringgebou.
Mmmm… so die flankeerdery (of noem mens dit ‘n flankade?) is ‘n ander storie op sy eie, nê?
Antwoord	kaalvoetkind permalink	Desember 4, 2007 8:20 nm	Wie ook al die toring ontwerp het, het voorwaar ‘n goeie “job” gedoen!!
Antwoord	vygie permalink	Desember 4, 2007 8:36 nm	Die arme ingenieur wat daai moes laat werk. Maar beslis die moeite werd!
Antwoord	attie permalink	Desember 4, 2007 11:40 nm	Hi Boer
Ek geniet dit altyd as jy ons vertel van die dinge wat jy in Korea doen, maar ook die kultuur met ons deel. Jy neem “stunning” fotos.
Antwoord	René permalink	Desember 5, 2007 3:16 nm	Sexy gelukbringers Boertjie!! 😉
Antwoord	Nikita permalink	Desember 5, 2007 4:20 nm	Hi! Pragtige foto’s, indrukwekkend, ek hou van daardie “toring”! en hoe was die braaivleis?
Antwoord	sonstudio permalink	Desember 5, 2007 10:11 nm	Is beslis uniek!
Antwoord	boerinballingskap permalink*	Desember 5, 2007 11:34 nm	Jasper, ek het in baie van my vorige inskrywings oor Silla geskryf – dit was ‘n koninkryk in Korea wat bestaan het tussen 57vC tot 935nC.
Vygie, Kaalvoet, Son: ek dink die argitekte wat dit ontwerp het, het baie goed gedoen. Ek dink nog altyd dat ‘n argitek een van die skeppendste beroepe moontlik doen.
Dankie, Attie en Nikita. Die braaivleis was BAIE lekker en dit was skaapvleis (wat jy nie gewoonlik in Korea kry nie). Willem, hier is nog nie regtig Brasiliaanse restaurante nie, behalwe in Seoul.
Rene, Kop, ek weet nie eens wat hulle geslag of ouderdom was nie!
Sharks, is jy bang vir hoe geboue?